cyanic-selkie/wikianc huggingface dataset:
Ларпурлартизам
Овој слоган е всушност водечката мисла на многу француски, но и воопшто западни боемски уметници. Сепак постојат критики кон овој став, како ставот на Жорж Санд, која смета дека ова гледиште е празно и непотребно. Според Санд, уметниците имаат „должност да најдат соодветен начин да ја пренесат уметноста на што повеќе души“, така што нивните дела би биле доволно пристапни за да бидат предмет на нечиј интерес.
Кошмар на Елм стрит 2: Фредиевата одмазда
Кошмар на Елм стрит 2: Фредиевата одмазда (англиски: A Nightmare on Elm Street 2: Freddy's Revenge) — американски филм на ужасите од 1985 година, во режија на Џек Шолдер, втор филм во филмската серија „Кошмар на Елм стрит“ направен од компанијата „New Line Cinema“. Премиерата на филмот во САД била на 1 ноември 1985 година. Во Америка, филмот заработил 30 милиони долари, од кои 3 милиони долари само во првиот викенд.
Главните ликови ги толкуваат Марк Патон, Ким Маерс и Роберт Раслер. Роберт Инглунд се вратил во улогата на убиецот Фреди Кругер, додека останатите ликови од претходниот филм се само споменуваат. Во споредба со претходниот дел, филмот добил значително лоши критики, но сепак заработил 30 милиони долари. Две години подоцна, било снимено многу поуспешно продолжение, наречено „Кошмар на Елм стрит 3: Воини на соништата“.
Содржина
Филмот започнува со кошмарна сцена, која главниот јунак Џеси Волш (го глуми Марк Патон) ја гледа пред да се разбуди во својата соба со крици на ужас — училишниот автобус полека вози по улицата, застанува на секоја станица и ги испушта учениците по училишниот ден. Но одеднаш тој ја зголемува брзината, а миг подоцна автобусот со Џеси и уште две девојки се балансира над бездната. И на возачкото седиште е злобен човек што носи капа, џемпер со црвено-зелени пруги и ракавица со сечила наместо прсти на десната рака. Пет години по настаните од првиот филм, ново семејство се вселува во куќата број 1428 на „Елм стрит“. Младиот Џеси Волш секој ден ја вози на училиште, шармантната девојка Лиса Вебер (Ким Маерс). На училиште, Џеси има чудна врска со месниот насилник Рон Грејди (Роберт Раслер) — тие или се караат или се забавуваат. По тепачката, организирана за време на тренингот, тренерот Шнајдер (Маршал Бел) ги остава момците да ја издржат казната, правејќи склекови на спортскиот терен. Грејди му кажува на младиот човек зошто куќата на „Елм стрит“ не може да се продаде толку долго — според гласините, девојката што живеела таму пред него полудела откако го видела нејзиното момче, кое живеел спроти неа, како е убиен од некој манијак.
Во меѓувреме, Фреди Кругер (Роберт Инглунд) почнува да го прогонува Џеси во неговите кошмари — манијакот сака да најде начин да излезе од светот на соништата и да влезе во реалноста. Тој се обидува да го контролира момчето, постепено го зазема не само неговиот ум, туку и неговото тело. Додека чистат, Џеси и Лиса го наоѓаат дневникот на Ненси. Таа зборува за таинствен маж што ја прогонува во сон и се обидува да ја убие. Џеси мисли дека полудува, а Лиса се обидува да го убеди младичот дека сè што му се случува е само сон. Но момчето сфаќа дека неговите соништа се преполни со опасност и за оние околу него.
Во меѓувреме, односите на Џеси со неговиот татко не функционираат. Таинствено, миленичиња папагали експлодираат пред целото семејство. Таткото го обвинува Џеси за она што се случило. И еден ден, точно среде ноќ, Џеси се наоѓа во локален геј-бар, каде што се среќава со тренерот Шнајдер. Тренерот го носи момчето на училиште. Таму, Џеси (маѓепсан од некоја непозната сила) го убива Шнајдер. Полицијата го наоѓа Џеси целосно гол среде пат, и го носи дома. Г. Волш е сигурен дека неговиот син е на дроги. Следното утро, кога Џеси пристигнува на училиште, дознава дека тренерот Шнајдер бил убиен од некој веднаш под училишниот туш. Лиса сака да му помогне на Џеси и го носи во котларницата каде што работел Кругер. Таа е сигурна дека нејзиниот пријател има еден вид предвидливост. Следната ноќ, младиот човек — маѓепсан со духот на манијакот — ќе ја убие својата сестра Анџела (Кристи Кларк), но Џеси успева да го спречи.
Младиот човек доаѓа на забавата на Лиса, но не зборува многу. Таа мисли дека неговото отуѓување е чудно, па зборува за тоа со нејзината пријателка Кери (Сидни Волш). Лиза одлучува да биде интимна со Џеси, но Фреди повторно демне наоколу... Џеси доаѓа кај Рон и бара да го следи додека спие, но Фреди успева да излезе од телото на момчето и да го убие Рон, а потоа се обидува да стигне и до Лиса. Џеси се обидува да се бори со Фреди, а потоа манијакот почнува да ги лови гостите на забавата — скоро целото средно училиште „Спрингвуд“ собрано покрај базенот. Откако организира крвав масакр, Кругер исчезнува. Лиса сфаќа дека младиот човек е жив и мора да му помогне. Џеси е внатре во ова чудовиште, и тој сè уште може да се бори за своето спасение. Лиса знае каде да го побара Фреди, но главната работа е да поверува дека само стравот му дава сила на Фреди. Кога не останува надеж, може да помогне само вистинската љубов — еден на еден со страшно чудовиште, девојката го победува Кругер, а тој исчезнува, ослободувајќи го Џеси.
Следното утро, Џеси и неговите пријатели се во училишниот автобус. Отпрвин му се чини дека автобусот оди премногу брзо, потсетувајќи го на кошмар, но Лиса и Кери го смируваат, велејќи дека сè е готово. Меѓутоа, во овој момент, Кругер со сечилата на десната рака ги пробива градите на Кери, а автобусот ја губи контролата и исчезнува во пустината...
Надворешни врски
__СОСОДРЖИНА__ __ИНДЕКС__
Хајлброн
Хајлброн — град во северен Баден-Виртемберг, односно југозападна Германија. Тој е целосно опколен со Хајлбронскиот Округ и има 120,000 жители, со што тој е шестиот најголем град во Баден-Виртемберг. Низ градот поминува реката Некар. Хајлброн е поранешен империјален слободен град и сегашен независен град, како и седиште на Хајлбронскиот Округ. Хајлброн е исто така и „главен економски центар“ на регионот Хајлброн-Франкен, кој го опфаќа речиси целиот североисток на Баден-Виртемберг.
Хајлброн е познат по својата винска индустрија и е наречен Käthchenstadt, по претставата на Das Käthchen von Heilbronn на Хајнрих фон Клајст.
Живко Ќоќоров
Живко Крстов Ќоќоров ( во —  во ) — македонски партизан, борец за слобода на Македонија и учесник во НОВ.
Животопис
Произлегува од сиромашно семејство. Се занимавал со земјоделство и чување на добиток. На 21 септември 1944 година стапил во редовите на Шеснаесеттата македонска ударна бригада, со која учествувал во борбите против силните балистички сили, како и во акциите против Германците во Качаничка Клисура. По ослободувањето на Македонија во состав на Бригадата учествувал во акциите за ликвидирање на заостанатите балистички банди на Косово. Потоа, заминал на Сремскиот фронт и се борел за ослободувањето на Војводина и Хрватска. На 16 април 1945 година во една битка кај селото Будровци, храбро загинал. Бил закопан на селските гробишта.
Космос-1035
Космос-1035 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 4 октомври 1978 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 40 килограми. Космос-1035 бил комуникациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 114,6 минути, додека аголот на наклонетост на орбиталната рамнина во однос на рамнината на екваторот изнесувала 74,0°. Најголемото растојание од Земјата го достигнал на 1480 км, а најмалото на 1402.
Тоалетна хартија
Тоалетната хартија е вид мек хартиен производ што се користи за одржување на личната хигиена кај луѓето, после дефекацијата или уринирањето. Исто така, таа може да се користи и за други цели, како што е апсорбирањето дамки.
Тоалетната хартија се разликува според составот (најсовремените видови имаат одлика да се распаѓаат во септичките јами и канализационите одводи), според пакувањето (во ролна или листови), според дебелината и моќта за апсорбирање (од еден, два, три, па и повеќе слоја), според бојата, мирисот и сл. Најголемата разлика кај различните видови тоалетна хартија е дали таа директно е произведена од целулозни влакна од дрвја или од рециклирана хартија.
Првите документирани записи за користење на тоалетната хартија се откриени во Кина во 589 година.
Еколошки последици
Од едно дрво можат да се произведат околу 45 кг. тоалетна хартија. Денес во светот се произведуваат околу 83 милиони ролни дневно.
Еден просечен Американец користи 23 кг. тоалетна хартија годишно, што е за 50% повеќе од западните земји или од Јапонија. Милиони дрвја се сечат во Северна Америка и во земјите од Латинска Америка создавајќи големи еколошки проблеми. Американците исто така користат "тоалетна хартија" и за индустриски цели, како што се филтри за масло, што дополнително ја зголемува потрошувачката.
Bacteroidota
Bacteroidota или Bacteroidetes е колено составено од три големи класи на Грам-негативни, анаеробни или аеробни, стапчести бактерии кои не формираат ендоспори. Широко се распространети во животната средина, во почвата, водотеците, морската вода, како и во цревата и на кожата на животните. Bacteroidetes spp. се дел од нормален, здрав плацентален микробиом.
Припадниците на класата Bacteroidia се најпознати, вклучувајќи го родот Bacteroides (честа бактерија во изметот на топлокрвните животни, вклучувајќи го и човекот), и Porphyromonas, група на бактерии кои ја населуваат човековата усна шуплина. Класата Bacteroidia порано се нарекувала Bacteroidetes; бидејќи до неодамна беше единствената класа во коленото, но името и беше сменето во четвртиот том на Бергејовиот Прирачник за Систематска Бактериологија.
Некои членови на родот Bacteroides се патогени опортунисти. Членовите на другите две класи ретко се патогени за луѓето.
Ова колено понекогаш се групира заедно со Chlorobi, Fibrobacteres, Gemmatimonadates, Caldithrix, и морска група А формирајќи ја FCB групата како суперколено. Во алтернативнот систем на класификација предложен од Томас Кавалир-Смит, овој таксон претставува класа во коленото Sphingobacteria.
Геномика
Компаративните геномски анализи доведоа до идентификација на 27 белковини кои се присутни во повеќето видови на коленото Bacteroidetes. Од нив, една белковина се среќава во сите секвенционирани видови на коленото Bacteroidetes, додека други две белковини се среќаваат во сите секвенционирани видови со исклучок на оние од родот Bacteroides. Отсуството на овие две белковини во овој род најверојатно се должи на селективено губење на гени. Освен тоа, утврдено е дека четири други белковини се присутни во сите видови на коленото Bacteroidetes освен во Cytophaga hutchinsonii, што повторно најверојатно се должи на селективен губиток на гени. Уште осум други белковини беа утврдени дека се присутни во сите секвенционирани Bacteroidetes видови освен во Salinibacter ruber. Отсуството на овие белковини може исто така да биде резултат на селективно губење на гени, или поради длабокото разгранување на S. ruber во филогенетските дрва што би значело дека гените за овие белковини еволуирале дури после дивергирањето на ''С. ruber''. Исто така беше идентификуван CSI (анг. Conserved signature inserts and deletions) и претставува губиток на секвенца од три аминокиселини во ClpB шаперонот, а е присутен во сите видови на Bacteroidetes освен во S. ruber. Овој губиток исто така е најден во еден вид од коленото Chlorobi и една археа, што најверојатно е резултат на хоризонтален трансфер на гени. Овие 27 белковини и губитокот на секвенцата од три аминокиселини служат како специфични молекуларни маркери за коленото Bacteroidetes.
Таксономија
Моментално прифатената таксономија е заснована на Списокот на имиња на прокариотите со евиденција во номенклатурата (анг. List of Prokaryotic names with Standing in Nomenclature - LPSN) и Националниот центар за биотехнолошки информации (анг. National Center for Biotechnology Information - NCBI).
Белешки:
♠ Видови кои се наоѓаат во NCBI, но не се наведени во LPSN.
♪ Прокариоти каде што не се изолирани чисти култури или не се достапни.
Леополд V (војвода од Австрија)
Леополд V Бабенберг (Leopold V, роден во - починал на  во ) — владетел од династија Бабенберг како војвода од Австрија од 1177 година и војвода од Штаерска од 1192 година. Леополд бил еден од најзначајните учесници во Третата крстоносна војна.
Рани години
Леополд бил син на австрискиот војвода Хајнрих II и византиската принцеза Теодора Комнина. . За време на владеењето на неговиот татко, Австрија бил издигната на ниво на војводство од маркгрофовија во 1156 година од страна на Фридрих Барбароса. Како најстар син на Хајнрих, Леополд во 1174 година во Регенсбург положил вазална заклетва. На 13 јануари 1177 година од својот татко ја наследил титулата војвода пд Австрија. Набргу по стапување на власт, Леополд му дал поддршка на бохемискиот војвода Фридрих во неговата борба со својот роднина Собјеслав II. За возврат, Леополд постигнал мировен договор со соседна Чешка. На мировната конференција од 1179 година како посредник бил Фридрих Барбароса. По две години учествувал на кралското собрание во Ерфурт, каде неговиот првенец Фридрих исто така положил заклетва.
Конкретен број
Конкретен број — број со којшто се означуваат броивите нешта, за разлика од апстрактните броеви со коишто се означуваат поединечните нешта. На пример, „три портокали“ или „половина торта“ се конкретни броеви, додека „три“ и „една половина“ се апстрактни. Во математиката, поимот „број“ обично означува апстрактен број. Деноминиран број е вид на конкретен број со зададена мерна единица. На пример, 10 s е деноминиран број како мерка за време.
Леополд V (војвода од Австрија)
Трета крстоносна војна
Леополд учествувал во третата крстоносна војна. Граничниот спор со Бела III го спречил да се приклучи кон силите на Фридрих Барбароса во 1189 година. Следната 1190 година заминал во Венеција, од каде тргнал кон Светата земја. Поради лошите временски услуви тој зимата ја поминал во Задар. Во Палестина пристигнал кога опсадата на Акра била при својот крај. Тогаш тој го презел водството над француските сили кои биле под раководство на Фридрих Швабски. Според легендата, овде настанал и австриското знаме.
Конкретен број
Историја
Математичарите од Стара Грција биле првенствено заинтересирани за апстрактните броеви, додека писателите на прирачници за практична употреба не се занимавале со разликите меѓу броевите, па поделбата на броевите на овие две групи во учебниците за првпат се појавила дури во 16 век. Оттогаш, поделбата има сè поголема ппримена.
Леополд V (војвода од Австрија)
Трета крстоносна војна
Во јануари следната година бил оптужен пред Хејнрих VI за убиство на Конард кој во меѓувреме бил избран за крал на Ерусалим. Филип II исто така ја напуштил Палестина, а во Англија се направил сојуз од страна на Јован Безземниот за соборување на Ричард од престолот. По повлекувањето на Ричард, пред Божик во 1192 година од страна на австриските сили бил заробен самиот англиски цар и обвинет за смртта на Конрад Монфератски. Леополд го предал на германскиот цар Хајнрих VI кој побарал од Ричард голем откуп. Леополд го предал на германскиот цар Хенрик VI. Тој барал откуп од 150.000 марки, кои пари во тоа време претставувале двегодишен приход на англиската круна. Мајката на Ричард започнала да собира средства за откупот, конфлискувајќи злато, сребро, имоти, цркви и слично. Конечно, на 4 февруари 1194 година бил ослободен, но Леополд бил екскомунициран од страна на римскиот папа бидејќи држел како заробеник крстоносец.
Конкретен број
Деноминирани броеви
Деноминираните броеви понатаму се делат или на „прости“, кај коишто е зададена една единствена мерна единица, или на „сложени“, кај коишто се зададени повеќе мерни единици. На пример, 6 кг е прост деноминиран број, додека 2 m 54 cm е сложен деноминиран број. Процесот на промена на деноминираните броеви од една мерна единица во друга се нарекува „претворање“. Во зависност од тоа дали претворањето се врши кон помала или поголема мерна единица, се разликуваат претворање кон помала и претворање кон поголема деноминација. Претворањето кон помала деноминација се врши преку множење со бројот на единици од помалата деноминација коишто се содржани во една единица со поголема деноминација. Во случај да станува збор за сложен деноминиран број, производите се собираат. На пример, 2 h 15 m 30 s е исто што и 1х3600+15х60+30=4530 s. Спротивно на тоа, претворањето кон поголема деноминација се врши преку делење со бројот на единици од помалата деноминација коишто се содржани во една поголема деноминација. Кога се работи за сложен деноминиран број, помалите количници се одземаат од поголемите. На пример, 1745 mm е исто со 1745/1000=1,745 mm или 1 m 74 cm 5 mm.
Леополд V (војвода од Австрија)
Последни години
Леополд за да се заштити започнал подготовка на нова крстоносна војна, но неговите планови не успеале. Во 1194 година си ја скршил ногата при едно паѓање од коњ на еден витешки турнир во Грац. Ниту еден хирург не сакал да му ја ампутира неговата нога па војводата наредил на својот слуга да му ја отсече ногата со секира. По ова се разболел од гангрена. Непосредно пред својата смрт се исповедал на архиепископот Адалберт III.
Семејство
Леополд се оженил на 12 мај 1172 година или во 1174 година за Елена Унгарска. Таа родила барем 2 деца:
Лудвигсбург
Лудвигсбург — град во Германија, односно Баден-Виртемберг, на околу 12 km северно од Штутгарт, блиску до реката Некар. Тој е седиште на Лудвигсбуршката Област и припаѓа на Штутгартскиот Регион.
Саша Захаријас
Саша Сакаријас (родена на 23 февруари 1979 година, во Стокхолм ) е шведска телевизиска и филмска глумица која ја развила својата глумечка кариера во Италија.
Биографија
По појавувањето во многу телевизиски серии, таа станала попозната со ТВ шоуто Раконтами, во Раи Уно. Во 2006 и 2007 година, таа глумела во Каролина Дезидери. Таа продолжила да глуми и во втората сезона во 2008 година.
Во 2011 година, таа глумела во филмот Татанка, под режисерската палка на Џузепе Гаљарди, преземен од новелата на Роберто Савијано и исто така во филмот Anche se è amore non si vede ( Исто така, ако е љубов, не гледа ) во режија на Фикара. е Пиконе.
Во 2019 година ја добила главната улога во шведската ТВ серија Ребека Мартинсон. Во втората сезона, таа ја игра поранешната адвокатка од кариера, која сега води истрага како јавен обвинител во далечната Лапонија.
Lactarius baliophaeus
Lactarius baliophaeus е припадник на големиот род Млечки (печурки) во редот Russulales. Опишан како нов во науката од микологот Дејвид Пеглер во 1969 година, видот е пронајден во Гана, Бенин,  и Замбија. Плодните тела од типот колекција биле пронајдени како растат во земјата под Касија. Тој е тесно поврзан со Lactarius subbaliophaeus, вид опишан од Того во 2014 година. И двете се класифицирани во делот Lactarius Nigrescentes. Lactarius baliophaeus се јаде и се користи како храна.
Карета
Карета или карет ( ^ ) е интерпункциски знак. На тастатурата на латиница, каретата се наоѓа над бројот 6. На англиски се вика caret или circumflex accent. За да се разликува каретата ^ од други слични карактери како на пример ∧ (кој е и поголем и на нивото на обичниот текст), понекогаш каретата се вика „капче“ (ен. hat).
Внесување
Во обичен текст, симболот ^ се внесува користејќи ја тастатурата на латиница со заедно притискање на тастерите +.
Во уникод и ХТМЛ, симболот ^ може да се внесува со &#94; и на вашиот тековен прелистувач се прикажува со или хексадецималниот број 005E. За внесување на уникод симболи во текстуални уредувачи на Microsoft се внесува хексадецималниот код, па веднаш потоа се притиска Alt+x. Во LaTeX,
1385
1385 (Римски бројки) — година според општоприфатениот календар. Тоа била 1385 година од новата ера, 385. од вториот милениум, 85. од XIV век и шеста од 1380-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6893 и 6894 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 6135 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 5145 и 5146 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 2138.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1385 година се протега во 4021 и 4022, додека според второто гледиште, годината трае во текот на 4081 и 4082 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1928. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 786 и 787 исламска година.
Фудбалски куп на Македонија 1997-1998
Фудбалски куп на Македонија 1997–1998 - 6. издание на Македонскиот Куп.
Во оваа сезона шампион бил Вардар.
Екипа победник
Вардар '''3. титула'''
Коце Крстев
Коце Крстев (,  –, ) бил македонски бранител, полициски резервист и учесник во воениот конфликт во Македонија во 2001 година. Загинува на 10 октомври 2001 година во тетовската касарнa во несреќен случај.
Живот, војната 2001 година и смрт
Коце Крстев е роден во 1961 година во Радовиш, Источна Македонија. Тој уште рано останува без неговите родители. Не бил женет и живеел до неговата смрт со неговата парализирана тетка која му е единствен род. Тој од почетокот на воениот конфликт 2001 година бил активен полицаец. Во октомври 2001 година бил стациониран во тетовската касарна. На 10 октомври 2001 година им подлегна на повредите кои ги здобил ден претходно. Според официјални информации од МВР, Крстев се здобил со тешки повреди на главата откако паднал од транспортер при извршување на задача во кругот на касарната.
Инцидентот се случил наутро на 9 октомври 2001, по што повредениот полицаец бил префрлен во скопскиот Клинички Центар на Неврохирургија каде е извршена операција на главата. Полицаецот Крстев при падот се здобил со длабоки нагмечувања на мозокот, се појавило венско крвавење меѓу мозочните обвивки, а се појавиле и промени на функциите на мозокот. Поради тешките повреди Коце беше приклучен на апарати. Им послегнува на повредите на 10 октомври 2001 година.
Погребан е на гробиштата во родното Радовиш. Коце Крстев посмртно е одликуван со медал за храброст од Претседателот на Р. Македонија.
98
98 (Римски бројки) — година според општоприфатениот календар. Тоа била 98 година од новата ера, 98. од првиот милениум, 98. од I век и деветта од 90-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5606 и 5607 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4848 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3858 и 3859 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 851.
Надворешни врски
90er
Нинхриц
Нинхриц (Nünchritz) — општина во округот Мајсен, во Саксонија, Германија.
Општински единици
Нинхриц ги вклучува следници единици:
Катарина Ерландсдотер
Катарина Ерландсдотер (1771–1848) била шведска уметница (таписерија).
Ќерка на градинарот Ерланд Халберг и Ана Марија Кристоферсдотер и сестрата на Свен Ерландсон (1768–1853) и Лиза Ерландсдотер (1771–1848); сите тројца браќа и сестри станале познати како уметници и се вбројуваат меѓу најистакнатите во нивниот занает во Шведска од 18 век. Катарина ја создала bonadsmålning, шведска уметничка форма, која е еден вид насликана таписерија од текстил што се користи за украсување, главно кај селанството.
Катарина целиот свој живот го живеела на село во Мардаклев во Алвсборгс län.
Махмудово
Махмудово е солунско село во Егејска Македонија, Република Грција.
Димче Тошев
Димче Тошев (  ―  во ) — македонски партизан, револуционер, борец за слобода на Македонија и учесник во НОВ.
Животопис
Во околината на Велес бил откриен и фатен од бугарскиот фашистички окупатор. По ѕверското измачување бил осуден на смрт. Меѓутоа, казната не била извршена бидејќи со група политички затвореници, бил ослободен од партизаните. По ослободувањето на Скопје, бил назначен на одговорна должност во Скопското воено подрачје. Како последица на ѕверското мачење од бугарскиот фашистички окупатор во затворот и тешкиот живот за време на борбите како партизан, тешко оболел. Починал во февруари 1945 година.
Стојанова Чешма
Стојанова Чешма е чешма во Република Македонија, со следниве географски координати: латитуда 41o 41 ' 54 , лонгитуда 22o 19 ' 06 .
Halo: Combat Evolved
Halo: Combat Evolved (македонски: Ореол: Развиена борба), попозната како Halo (транскрипција: Хејло) или Halo 1 — пукачка видеоигра од прво лице, направена од Bungie Studios (транскр. Банџи студиос) и објавена од Microsoft Game Studios (сега Xbox Game Studios) на 15 ноември 2001 година, како прво излегување за видеоигри-конзолата Xbox. Таа е прва игра во франшизата Halo.
Во 2003 година, „Мајкрософт“ ги пуштил во продажба соодветните адаптации за „Мајкрософт виндоус“ — верзија развиена од „Гирбокс софтвер“ и macOS x — додека заплетот доведол до производство на низа романи и стрипови сместени во измислениот универзум на виртуелната игра. Подоцна, во 2007 година, изворниот Xbox бил ставен на располагање за симнување на хард-дискот од која било конзола Xbox 360. На Electronic Entertainment Expo во 2011 година, „Мајкрософт“ објавил верзија наречена Halo: Combat Evolved Anniversary, која била објавена на 15 ноември 2011 година за одбележување на десетгодишнината од првото излегување на играта на пазарот. Меѓу новите особености што ги вклучила оваа верзија биле режим за соработка (multiplayer) и подобрена графика што се користела и во Halo: Reach.
Заднина
Настаните за Halo (транскр. Хејло) се раскажуваат во универзум на научна фантастика создаден од Bungie Studios (транскр. Банџи студиос), посебно за играта. Според заговорот, по пренаселеноста на Земјата и спроведувањето на меѓуѕвезденото патување со поголема брзина од светлината, човечкото население се вклучува во колонизација на други планети. За да го олесни ова, агенцијата UNSC (ВКОН — Вселенска команда на Обединетите нации) воспоставува човечка колонија на планетата Reach (транскр. Рич) како бродоградилиште и научен и воен истражувачки центар. Таму, кратко време се воспоставува таен воен експеримент, познат како Проект СПАРТАНЕЦ, чија цел е да се создаде војска на генетски подобрени кибернетички супервојници. Дваесет и седум години пред да се случат настаните во играта, група технолошки напредни вонземјански раси, познати како Covenant („Заветот“ на македонски, транскр. Ковенант) започнуваат да ја напаѓаат колонијата затоа што, за нив, човечките суштества се напаѓале со нивните богови и тие биле бунтовни суштества. Тогаш ВКОН претрпува низа огромни порази и иако супервојниците СПАРТАНЕЦ-II умеат успешно да ги задржат силите на Заветот, тие не се во можност да спречат војна.
За да се подготват за мисија да ја пронајдат местоположбата на матичната планета на Заветот, војниците на СПАРТАНЕЦ-II се состануваат на Рич за да добијат дополнителни показатели за сложениот проект. Два дена пред да започне мисијата, силите на Заветот го напаѓаат Рич и ја уништуваат целата колонија. Вселенското летало „Столбот на есента“ (англ. The Pillar of Autumn) е единствено што го преживува упадот, а во него е командантот СПАРТАНЕЦ-II, Мастер Чиф (англ. Master Chief). Сепак, тој преземува бесцелно меѓуѕвездено патување — слично на замислата за хиперпростор — со надеж дека ќе ја избрка непријателската раса од Земјата. Играта започнува кога „Столбот на есента“ пристигнува во Хејло.
Името на играта потекнува од Хејло, огромна градба во облик на прстен, способна да поддржува живот во вселената, а чиј пречник — според Банџи студиос — е десет илјади километри. Ова место е во Лагранжовата точка, сместена помеѓу планета и нејзината соодветна месечина. Центрифугалната сила предизвикана од вртењето на градбата за возврат ја обезбедува гравитацијата на прстенот.
Нивоа
За возврат, играта се состои од вкупно десет нивоа во режимот на кампањата:
Содржина
Содржината на играта е поврзана во упатството за употреба, и во дијалозите и расказите на ликовите, како и во некои сцени. Halo започнува кога „Столбот на есента“ излегува од хиперпросторот и пристигнува во таинствената вселенска станица во облик на прстен наречена „Ореол“ (Halo на англ.), според Заветот. Флота на Заветот одеднаш го напаѓа бродот, сериозно оштетувајќи го. Капетанот Џејкоб Киз тогаш го воведува „Протоколот Кол“, постапка замислена да спречи Заветот да добие известувања за местоположбата на Земјата. Додека Киз го маневрира бродот за да слета на прстенестата планета, Мастер Чиф и Кортана, заедно со група војници, бегаат низ „вселенска капсула“, која се удира на површината на прстенот; Кортана и Чиф се единствените што го преживуваат ударот на капсулата.
Киз го преживува слетувањето на „Столбот на есента“, но Заветот го заробува. Во второто и третото ниво на играта, Мастер Чиф и Кортана се состануваат со некои преживеани луѓе и го спасуваат Киз, кого го држат затворен во Заветовиот брод „Вистина и помирување“. Откако ќе биде спасен, Киз го замолува Чиф да го победи Заветот и да замине во Командниот центар на Хејло, со цел да ја научат целта на оваа градба. Потоа, Чиф (Chief) и Кортана (Cortana) пристигнуваат во „просторијата за карти“ — тоа е, каде што холограмот ја покажува градбата во целост — познат како „Тивок картограф“ — иако е исто така познат и како „Библиотека“, што ги води во надзорната соба. Таму, Кортана пристапува до системите и открива нешто важно, па му наложува на Чиф да го пронајде Киз, додека таа останува таму. Додека трага по неговиот адмирал, Чиф открива дека Заветот случајно го ослободил Потопот (англ. The Flood, транскр. Флад), вонземјанска раса на паразити, способна да зарази други чувствителни форми на живот. Киз станува жртва на Потопот додека барал некое оружје. Ослободувањето на паразитите предизвикува вештачката интелигенција на Хејло, 343 Guilty Spark (мак. 343 Виновна Искра, транскр. 343 Гилти Спарк), да го придобие Мастер Чиф за враќање на индексот, уред што ќе го пушти Хејло, спречувајќи го Потопот да се шири надвор од градбата.
Откако Мастер Чиф ќе го добие индексот и ќе почне да го користи, Кортана повторно се појавува на сцената за да го предупреди за пуштањето на Хејло — одбранбениот систем на Хејло е оружје составено да го убие секој жив облик во галаксијата. Пуштањето на Хејло не само што ќе ги уништи сите форми на живот во градбата на прстенот, вклучително и нив, и Потопот што треба да зарази други живи организми за да преживее, но исто така ќе започне и други помошни објекти, што би значело истребување на целиот живот во галаксијата.
Мастер Чиф и Кортана заклучуваат дека мораат да го уништат Хејло пред 343 Гилти Спарк, кој поседува некои воини наречени Сентинел (Sentinel), и сака да го започне споменатиот механизам. Во исто време, тие го продолжуваат своето соочување против Потопот и Заветот. Кортана открива кратко потоа дека единствениот начин да се уништи планетата е со самоуништување на „Столбот на есента“. Сепак, на бродот му треба гласовна наредба од капетанот Киз за да изврши такво дејство. Откако го пронаоѓаат, сфаќаат дека е заразен и претворен во Потоп. Откако се соочува и го поразува, Чиф ги отстранува нервните ткива на Киз од неговиот мозок, така што Кортана може да ги искористи за да ја започне низата на „Столбот на есента“ за самоуништување. Неколку мигови пред да се случи второто, 343 Гилти Спарк повторно се појавува и го запира одбројувањето на бродот. Во тој миг, тој го открива историскиот запис за човештвото што Киз го криел со „Протоколот Кол“ на почетокот. И покрај тоа, Мастер Чиф рачно ја започнува низата уште еднаш преку соединувачките фазни реактори на „Столбот на есента“. Пред уништувањето на Хејло, тој бега со Кортана со возилото „лонсворд“ (Lonsword). По завршувањето на заслугите на играта, 343 Гилти Спарк се гледа како лебди во вселената. Содржината продолжува во Halo 2.
Видеоиграње
Halo е пукачка видеоигра (шутер) од прво лице во тримерна средина, каде што дејството се одвива речиси целосно од гледиште на ликот на играчот. Во основа, играчот може слободно да се движи низ таа средина и да го сосредоточи својот поглед нагоре, надолу, лево или десно. Постојат различни видови возила што може да ги користи корисникот, почнувајќи од оклопни џипови и воени тенкови, до лебдалки и вонземјански бродови. Кога Чиф вози или се качува на едно од овие возила за да управува со оружјето, системот на играта прифаќа гледиште од трето лице. Изворното гледиште преовладува кога ликот едноставно оди како патник. Чиф е опремен со енергетски штит што ја впива штетата од непријателот, како и неколку здравствени точки (health points). Штитното полнење се појавува како мала сина лента во горниот десен агол на знакот ХУД (HUD). Штом полнењето на штитот е речиси исцрпено, играчот станува многу ранлив и секоја дополнителна штета што ќе ја направи играчот директно ќе влијае на нивото на здравјето на ликот. Штитот автоматски се полни кога нема да се направи значителна штета за одреден временски период.
Вградениот борбен арсенал на Halo се состои од секаков вид оружје типично за научнофантастичните приказни. Некои критичари конкретно ја пофалиле оваа особина, бидејќи секое оружје има конкретна улога што се покажува корисна во текот на настаните. На пример, на плазмените пиштоли им е потребно време да се оладат ако брзо пукаат, иако не можат повторно да се наполнат поради тоа што нивната батерија се празни и потребно е да се фрли и да се земе нова. Спротивно на тоа, вообичаените огнени оружја не се прегреваат, но бараат доволно муниција за да работат. Играчите можат да носат само две оружја во исто време, едно со кое може да се насочи и да се нападне, и едно што се користи како резерва, па затоа е неопходна стратегија кога се избира кое оружје да се користи.
Иако претходно било кажано дека Halo поседува особини карактеристични за неговиот жанр, тој исто така се издвојува по прикажувањето на некои елементи што не се типични за пукачките игри од прво лице. На пример, од играчот не се бара да го остави оружјето пред да фрли рачна граната или кога користи апарати за блиска борба; наместо тоа, двата напади можат да се изведат во исто време, дури и кога е опремено оружјето. Сите оружја може да се користат за напад на непријатели, дозволувајќи му на Мастер Чиф скришум да ги убива противниците без да ги предупреди другите. Тој може да носи до осум гранати одеднаш: четири расцепувачки (англ. frag) и четири плазмени (англ. plasma), соодветно. Како и другите оружја во играта, двата вида гранати се разликуваат една од друга: расцепувачката граната отскокнува и избувнува веднаш, додека плазмената се држи до целта претходно избувнувајќи. Постојат четири нивоа на тежина што играчот може да ги избере: лесно, нормално, јуначко и легендарно. Разликите се во тоа што во првите нивоа непријателите не се толку тешки за убивање и пречките полесно се надминуваат, додека во подоцнежните, играчот мора да помине низ попредизвикувачки предизвици бидејќи непријателите имаат подобро нишанење и поголем отпор.
Наводи
__ИНДЕКС__
Хартмансдорф (Цвикау)
Хартмансдорф кај Кирхберг или Хартмансдорф (Цвикау) (Hartmannsdorf bei Kirchberg) — општина во округот Цвикау, во Саксонија, Германија.
Јиржи Свобода
Јиржи Свобода (чешки: Jiří Svoboda) (5 мај 1945) - чешки режисер, сценарист и политичар.
Херман Мајер
Херман Мајер (германски:Hermann Maier; роден на 7 декември 1972 година) е австриски скијач, двократен олимписки шампион од 1998 година, трикратен светски шампион, четирикратен победник на Светскиот куп во генералниот пласман (1998, 2000, 2001, 2004 година). Во текот на кариерата го добил прекарот „Херминатор“, и тој е рангиран меѓу најдобрите алпски скијачи на сите времиња. Со своите 54 победи на трките од Светскиот куп - 24 супервелеслаломи, 15 спуста, 14 велеслаломи и 1 комбинација е рангиран на третото место на вечната листа за мажи (зад 86-те победи на Ингемар Стенмарк и 67-те победи на Марсел Хиршер). До 2013, го држел рекордот за најмногу освоени поени во една сезона од машки алпски скијач, со 2000 поени во сезоната од 2000 година. Од 2000-2013 година тој исто така го држел рекордот за најмногу освоени поени во една сезона (и за мажи и за жени), а Тина Мазе го надминала тоа достигнување со освоените 2414 поени во сезоната 2013.
Почетни чекори во скијањето
На свои 15 години Мајер, од скијачката школа во Шладминг. бил испратен дома затоа што тренерите го сметале за безнадежен, поради ситниот раст. Тој се вратил во неговиот роден град Флахау и на лето работел како ѕидар а на зима во скијачката школа на неговиот татко како инструктор за скијање.
Мајер станал повеќекратен регионален шампион во Салцбург и Тирол, но сепак не можел да се избори за место во силниот австриски скијачки тим од Светскиот куп. На 6 јануари 1996 година, неговиот извонреден талент за прв пат бил забележан од австриските тренери, кога на Светскиот куп во Флахау завршил со 12-то најбрзо време во велеслалом, иако бил тест скијач, и не учествувал во официјалната конкуренција. Ова било отскочна даска за неговата меѓународна кариера. Со резултатот од Флахау го привлекол вниманието на ÖSV (Австриската скијачка федерација) и само два дена подоцна настапил за прв пат во Европа купот во Лез Арк и го освоил второто место. Следниот ден успеал да победи. Иако ја започнал сезоната во Купот на Европа кон средината на декември и не стартувал на сите трки, тој ја освоил титула во Купот на Европа во генерален пласман, како и титулата во велеслалом.
Скијачка кариера
Мајер набрзо доминираше во алпските скијачки трки, и го освоил златниот медал во велеслалом и супервелеслалом на Зимските олимписки игри 1998 година во Нагано, неколку дена по несреќата во спуст кога излетал од патеката и паднал на глава, и неколку пати се превртел и пробил низ два слоја Б-мрежа. Мајер ја освои титулата во генерален пласман во Светски куп во 1998 година.
Поради навидум неуништивата природа, тој понекогаш на шега е познат како „Херминатор“. Во 2004 година, Мајер напишал автобиографија. Книгата Херман Мајер: Трката на мојот Живот (на германски:Hermann Maier: Das Rennen Meines Lebens), во која што претежно пишувал за неговото закрепнување од несреќата во 2001 година.
Мајер го најавил своето пензионирање во 2009 година по тринаесет години натпреварување во Светскиот куп.
Кенениса Бекеле
Кенениса Бекеле (роден на 13 јуни 1982 г.) е етиопски атлетичар на долги патеки, кој ги поседува светските и олимписките рекорди на трките на 5000 и 10000 метри. На Летните олимписки игри 2004, тој го освоил златниот медал на трката на 10000 метри, а четири години подоцна, на игрите во Пекинг, забележал двојна победа на трките на 5000 и 10000 метри.
Тој е најнаградуваниот атлетичар во историјата на Светските првенства во крос, со освоени шест златни медали на долгите трки (12 км) и пет златни медали на кратките трки (4 км). Тој е четирикратен шампион од Светските првенства на трките на 10000 метри, освојувајќи ги златните медали од 2003 до 2009, со што се изедначил со Хаиле Гебреселасие. Бекеле бил непобедлив на трките на 10000 метри од неговиот прв настап во 2003 сè до 2011, кога не успеал да ја заврши трката во финалето на Светското првенство.
Бекеле се смета за еден од најдобрите атлетичари на долги патеки, кој поседува неколку светски рекорди и колекција од медали. На 6 април 2014, на својот прв настап на маратонските трки, тој победил на Парискиот маратон, со рекордно време на маратонот од 2:05:04. Тој е постар брат на Тарику Бекеле кој исто така е успешен атлетичар на долги патеки.
Кариера
Бекеле е роден во 1982 година во Бекоџи, Етиопија, во истиот град во кои се родени сестрите Дибаба (Еџагајеху, Тирунеш и Гензебе) и нивната братучетка Дерарту Тулу.
Во август 2001 тој поставил Нов Светски јуниорски рекорд на 3000 метри со време од 7:30.67 минути во Брисел. Рекордот бил во функција 3 и пол години, сè додека не бил соборен од Августин Чоге, кој делницата од 3000 метри ја истрчал за 7:28.78 минути.
Пет години последователно, од 2002 до 2006, тој победувал на кратката (4 км) и долгата трка (12 км) на Светските првенства во крос, подвиг кој го нема остварено ниту еден друг атлетичар. Во 2004, тој ги соборил светските рекорди на 5000 и 10000 метри на отворено, како и светскиот рекорд на 5000 метри во сала.
Бекеле е познат по својата способност да забрза на крајот на трките на долги патеки; во Осло во јуни 2003, тој бил позади кениецот Абрахам Чеби но последните 400 метри ги истрчал за 54.64 секунди со што победил со време од 12:52.26. Повторно во Лозана на 1 јули 2003, Бекеле во последниот круг истрчал 200 метри за 24 секунди како и 100 метри за 12 секунди, со што кругот го истрчал за 52.63 секунди.
2005
Во текот на следните неколку недели по смртта на Алем, Бекеле бил ожалостен. Тој продолжил да се натпреварува на 29 јануари, и загубил на трка на 3000 метри во сала од ирецот Алистер Крег откако започнал да трча со сета сила на круг и половина до крајот, мислејќи дека му преостанал само половина круг. Неколку недели подоцна, тој загубил од сонародникот Маркос Генети на трка на две милји.
Во март, Бекеле се соочил со најтешкиот предизвик досега. И покрај неговата тага и неодамнешните порази, тој ги одбранил титулите на кратката и долгата трка на Светското првенство во крос 2005. На драматичен начин, Бекеле стигнал до победата на кратката трка и покрај брзото темпо кое го поставил катарецот Саиф Саид Шахин. Следниот ден тој го освоил златниот медал и на долгата трка победувајќи ги еритрејецот Зерсенај Тадесе и кенискиот соперник Елиуд Кипчоге.
На 8 август 2005, Бекеле го освоил златниот медал на трката на 10.000 метри на Светското првенство 2005 во Хелсинки со чудесен спринт во последните 200 метри.
На 26 август 2005, Бекеле го поставил актуелниот светски рекорд на 10.000 метри со време од 26:17.53 на митингот во Брисел, со што го подобрил сопствениот светски рекорд од 26:20.31 за три секунди. На крајот на 2005 година, Бекеле бил избран за атлетичар на годината од списанието Атлетски вести (Track & Field News).
2006–2007
Бекеле победил на трката на 3.000 метри на Светското првенство во сала 2006 во Москва, и станал првиот атлетичар во историјата кој бил олимписки шампион, светски шампион на отворено, светски шампион во сала, и светски шампион во крос трчање.
Во 2006, на митинзите од златната лига, тој бил победник на 5 од 6 трки на кои настапил на 5.000 метри со што заработил 83.333 американски долари.
Тој го надоместил реткиот пораз со победата на трката на 10.000 метри на Светското првенство 2007 во Осака, повторно победувајќи го својот сонародник Силеши Сихине. Тој во последниот круг од трката влегол како третопласиран, но со неверојатен спринт во последните 150 метри го поминал водачот Силеши, освојувајќи ја третата последователна светска титула на делницата од 10.000 метри.
На 18 ноември 2007, Бекеле стапил во брак со етиопската глумица Данавит Гебрегзиабер во Адис Абеба.
ОИ во Пекинг и СП 2009
На 30 март 2008 во Единбург, Бекеле шести пат во кариерата победил на долгата трка од Светското првенство во крос, соборувајќи го рекордот од пет титули кој го делел со Пол Тергат и Џон Нгуги. Со оваа победа, Бекеле станал најодликуваниот атлетичар во историјата на Светските првенства во крос. Вкупно, тој во кариерата шест пати бил победник на долгата трка (12 км), 5 пати на кратката трка (4 км), еднаш на јуниорската трка (8 км), и четири пати во тимска конкуренција, освојувајќи 16 златни медали. Неговиот севкупен број на освоени медали изнесува: 16 златни, 9 сребрени и 2 бронзени.
На 17 август 2008, Бекеле го освоил златниот медал на трката на 10.000 метри на Летните олимписки игри 2008 со време од 27:01.17, поставувајќи нов олимписки рекорд. Тој последните 400 метри од трката ги истрчал за 53.42 секунди, со што вторпат последователно станал олимписки шампион на 10.000 метри. Пет дена подоцна, Бекеле повторно бил подобар од конкурентите и победил на трката на 5.000 метри, разбивајќи го олимпискиот рекорд на Саит Ауита за речиси осум секунди со време од 12:57.82.
Со двојната победа на 10,000/5000 метри на игрите во Пекинг, Бекеле станал шестиот атлетичар на кој тоа му успеало по Ханес Колемаинен (1912), Емил Затопек (1952), Владимир Кутс (1956), Ласе Вирен (двапати, во 1972 и 1976) и Мирус Ифтер (1980). Во 2012, на овој елитен клуб од алтетичари му се приклучил и Мо Фарах.
На Светското првенство 2009 одржано во Берлин, Бекеле освоил два златни медали. Со неговата двојна победа на 5000 метри (13:17.09) и 10,000 метри (26:46.31 – рекорд на првенствата) тој станал првиот атлетичар кој ги освоил златните медали на двете трки на долги патеки на едно исто првенство. Комбинацијата од талент, издржливост и брзина направија да е речиси невозможно Бекеле да загуби кога е во полна сила. Поради неговото мирно однесување и одбивноста од интервјуа тој не станал високо профитабилен спортист во западниот свет. Јусејн Болт изјавил дека достигнувањата на Бекеле не добиле признанија какви што заслужуваат.
Повреди
Бекеле ја започнал разочарувачки 2010 година, завршувајќи на четвртото место на крос трка во Единбург, каде иако бил голем фаворит за победа, бил престигнат од три кенијци во последниот круг. Поради скинат лист на ногата, Бекеле не се натпреварувал речиси целата сезона